“Ek voel geëerd en nederig om my naam en my storie in die boek te hê saam met dié van ander sport­legendes. Dit is maar net ’n drop in die oseaan omdat ek glo daar is dalk nog honderde wat verdien om in so ’n boek te wees.
“Wanneer jy somtyds jou stories vertel, vergeet jy gewoonlik van mense wat jou gebring het tot waar jy is.
“ ’n Ou soos Irfaan Slamdien is iemand wat ongelooflik baie vir my gedoen het. Ek dink nie ek sou so ver in klubrugby gekom het as dit nie vir hom was nie.
“Toe ek die boek op die rakke sien, het ek sommer dadelik 10 (kopieë) gekoop. Ek hoop die ander mense in die boek koop óók 10.
“Ek dink dié boek is die begin van groot dinge. Dit is belangrik dat ons geskiedenis vir ons nageslagte opgeneem is.
“ ’n Boek soos dié moet in die biblioteek en in skole gaan sodat mense kan weet dat daar sportlui is wat baie goed opgeoffer het in die apartheidsjare.